OB-sportsdirektør Jesper Hansen siger til tipsbladet.dk, at han ikke længere ser det som en mulighed at forlænge med keeper Sten Grytebust.

Sten Grytebust har i de seneste sæsoner været den helt store profil i OB, og det har da også betydet, at han af Tipsbladet har fået tildelt Det Gyldne Bur to år i streg.

Til sommer udløber hans kontrakt i OB dog, og selvom man gerne vil forlænge med nordmanden, så kommer det formentlig ikke til at ske, afslører sportsdirektør Jesper Hansen nu.

- Det er efterhånden et år siden, at vi tog tilløb til at forlænge kontrakten med Sten, og vi har haft en god dialog med både Sten og hans agent, som har meldt meget klart ud undervejs. Jeg ser det ikke som en mulighed, at vi forlænger med ham, siger Jesper Hansen til tipsbladet.dk.

Jesper Hansen spår, at det er begrænset, hvad OB kan tjene på at sælge Sten Grytebust i vinterens transfervindue, og at klubben derfor måske er bedst tjent med at beholde ham kontrakten ud.



OB's sæsonkortsalg er i fuld gang. Du sikrer dig dit kort her.